15/1. kd Euroopa Liidu Teataja 347 31989R0944 L 101/17 EUROOPA ÜHENDUSTE TEATAJA 13.4.1989 KOMISJONI MÄÄRUS (EURATOM) nr 944/89, 12. aprill 1989, millega kehtestatakse vähem tähtsate toiduainete radioaktiivse saastatuse lubatud piirmäärad tuuma- või muu kiirgusavarii korral EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, võttes arvesse nõukogu 22. detsembri 1987. aasta määrust (Eura- tom) nr 3954/87 toiduainete ja loomasööda radioaktiivse saasta- tuse lubatud piirmäärade kehtestamise kohta tuuma- või muu kiirgusavarii korral, (!) eriti selle artiklit 7, ning arvestades, et: vastavalt määrusele (Euratom) nr 3954/87 võtab komisjon vastu vähem tähtsate toiduainete nimekirja koos nende suhtes kehtivate radioaktiivse saastatuse lubatud piirmääradega; Euratomi asutamislepingu artikli 31 alusel teadus- ja tehnikako- mitee poolt määratud ekspertrühmaga on konsulteeritud; käsitletavad vähem tähtsad toiduained moodustavad elanikkonna tarbimises tühise osa; vähem tähtsate toiduainete nimekirja kantavad toiduained tuleb kindlaks määrata nende koondnomenklatuuri koodi numbri ja kirjelduse põhjal, mis on antud komisjoni 21. septembri 1988 määruses (EMÜ) nr 3174/88, (2) millega muudetakse tolli- ja sta- tistikanomenklatuuri ning ühise tollitariifistiku kohta käiva nõu- kogu määruse (EMÜ) nr 2658/87 I lisa; nõukogu määruse (Euratom) nr 3954/87 kohaselt moodustatud ad hoc komitee ei ole oma eesistuja poolt määratud ajavahemiku jooksul oma arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määruse (Euratom) nr 3954/87 artikli 7 alusel koostatud vähem tähtsate toiduainete nimekiri on esitatud käesoleva määruse lisas. Artikkel 2 Lisas loetletud vähem tähtsate toiduainete suhtes kohaldatavad lubatud piirmäärad on kümme korda suuremad, kui määruse (Eura- tom) nr 3954/87 lisas või nimetatud määruse artikli 3 põhjal vas- tuvõetud määrustes kinnitatud “muude toiduainete, välja arvatud vähem tähtsate toiduainete” suhtes kohaldatavad piirmäärad. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. aprill 1989 (1) EÜTL 371, 30.12.1987, lk 11. (2) EÜTL 298, 31.10.1988, lk 1. Komisjoni nimel komisjoni liige Carlo RIPA DI MEANA